Olifante vertrap KZN-manArgieffoto ter illustrasie (Foto: Unsplash) Die polisie in KwaZulu-Natal is besig met ŉ geregtelike doodsondersoek nadat ŉ 45-jarige man vandeesweek naby Glückstadt, sowat 30 km van Vryheid af, deur olifante doodgetrap is. Kapt. Nqobile Gwala, woordvoerder van die polisie, het aan Maroela Media gesê die voorval het Dinsdag omstreeks 12:00 in die Nhlazatshe-omgewing plaasgevind. Volgens Gwala het inwoners probeer om ŉ trop olifante by hul nedersetting te verjaag. Twee olifantbulle het egter omgedraai en die groep mense agternagesit. Die man is in die proses doodgetrap. Die omstandighede rakende die man se dood word ondersoek.